paragraph_text: Ugođaj glazbe uglavnom je uzbudljiv i romantičan u skladu sa stihovima koji opisuju protagonista fizičkog radnika koji nakon cjelodnevnog rada odlazi na sastanak s djevojkom. Ovom središnjom temom kasnije će se baviti album The River, pogotovo pjesma "Out in the Street", a tema je postala središnja u Springsteenovu opusu nakon albuma Darkness on the Edge of Town koji se bavio radničkim likovima koji vode beznadne živote.